Številka: 023-32/2021-3

Datum: 19. 3. 2021

**OBVESTILO ZA STARŠE**

**ORGANIZACIJA DELA IN ODPRTOST ODDELKOV**

**Spoštovani starši,**

Obveščamo vas, da zaradi podaljšanje epidemije predvidoma do 18. 4. 2021 in podaljšanja Odloka vlade RS o začasni prepovedi zbiranja ljudi v zavodih s področja vzgoje in izobraževanja sprememb v zvezi z izvajanjem vzgojno-izobraževalnega dela v prihodnjem tednu še ne bo. Z namenom zagotovitve čim večje varnosti otrok, staršev in zaposlenih ter zmanjšanja možnosti širjenja okužbe z virusom SARS-CoV-2 **ohranjamo poslovni čas vrtca od 7.00-16.00 ure.** Vsak oddelek je še vedno zaključena enota. Uradna navodila MIZŠ glede organizacije dela oddelkov in ne združevanja otrok in zaposlenih ostajajo v veljavi.

Ves čas od ponovnega odprtja vrtca 26. 1. 2021 za vse otroke spremljamo posamezne potrebe staršev po varstvu pred 7.00 oziroma po 16.00 uri. Individualno se potrebam prilagajamo, kadar je to kadrovsko možno zagotoviti. Zaenkrat nam to še uspeva. Posamezne potrebe zato še vedno sporočajte v vaš oddelek.Odprtost posameznega oddelka vam sproti sporočajo vzgojitelji vaših oddelkov.

Če bodo potrebe naraščale, bomo preverili možnosti za drugačno organizacijo dela oddelkov/traktov, vendar se je potrebno zavedati, da jutranje in popoldansko združevanje posledično prinese več možnosti vnosa okužbe v vrtec in širjenja Covid-19 ter odrejanja karanten več oddelkom hkrati.

**Navodila za starše iz okrožnice MIZŠ, dne 17. 3. 2021.**

NIJZ je seznanil MIZŠ s težavami, ki jih imajo vrtci in šole pri izvajanju ukrepov za preprečevanje širjenja korona virusa SARS CoV-2, ker jih starši ne obveščajo dosledno o vseh primerih, ko je njihov otrok zbolel za nalezljivo boleznijo Covid-19.

Pred kratkim je NIJZ pripravil že tretjo dopolnitev priporočil, ki je trenutno še v usklajevanju. Priporočila se dopolnjuje tudi z ukrepi ob izbruhu nalezljive bolezni v vrtcu in potrjenem primeru Covid-19 v vrtcu. Posodobljena priporočila predvidevajo obveznost, da naj starši z vrtcem sodelujejo in obvestijo vrtec o vrsti nalezljive bolezni, za katero je zbolel njihov otrok. O vrnitvi otroka v vrtec presoja otrokov izbrani zdravnik in ob tem upošteva Smernice NIJZ za vključitev v vrtec/šolo po preboleli nalezljivi bolezni ali okužb

Naprošamo vas, da vrtcu tako kot do sedaj sporočite vsak primer, ko otrok zboli za nalezljivo boleznijo Covid-19. Le na ta način bomo lahko izpeljali vse predpisane postopke odzivanja o potrjenem primeru okužbe s SARS CoV-2 v zavodu kot to določajo navodila NIJZ.

Tudi v bodoče bomo tako kot že do sedaj dosledno upoštevali vsa Higienska priporočila in usmeritve NIJZ.

Zahvaljujemo se vam za vaše dosedanje sodelovanje in vas prijazno pozdravljamo.

 Mateja Štih,

ravnateljica